อยากโดนจับ 16 มังกรจีน หนีข้ามแม่น้ำเมย บ่อนปิด-เงินหมดหิวโซ
กลุ่มคนจีนแผ่นดินใหญ่ 16 คน ส่วนใหญ่เป็นคนรุ่นหนุ่ม ว่ายข้ามแม่น้ำเมยมาจากฝั่งเมียวดี สภาพหิวโซ มีแผลตามตัว คาดบ่อนปิดไม่มีงานทำ เลยมาตายเอาดาบหน้า โดยหวังให้ จนท.ไทยจับจะได้ประสานสถานทูตฯ ช่วยเตรียมส่งกักโควิด ก่อนผลักดันออกนอกประเทศเวลา 08.30 น. วันที่ 12 ก.ค. พ.ต.อ.ภูเบศ แสงอร่าม ผกก.สภ.แม่สอด สั่งชุดสายตรวจประกอบด้วย ร.ต.อ.สุรพันธ์ สีวิใจ รอง สวป.สภ.แม่สอด นำกำลังประสานกับ ร.อ.ศาศวัต สัตยพงษ์ กองร้อยเครื่องยิงหนักหน่วยเฉพาะกิจกรมทหารราบที่ 4 นางสาวศิริพร สอนไว ปลัด อ.แม่สอด และชุด ชป. 1 และ 2 ตรวจคนเจ้าเมืองตาก นำกำลังตรวจลาดตระเวนบริเวณริมแม่น้ำเมย ชายแดนไทย-เมียนมา ต.ท่าสายลวด อ.แม่สอดพบกลุ่มบุคคลจำนวนมากกำลังว่ายน้ำข้ามแม่น้ำเมย จากฝั่งบ้านหมู่ 5 จ.เมียวดี ประเทศเมียนมา จากนั้นเข้าจับกุมตัวได้ทั้งหมด จำนวน 16 คน พบว่าเป็นชาวจีนแผ่นดินใหญ่ โดยทุกคนเปียกปอนทั้งตัว ไม่สวมรองเท้า และมีบาดแผลตามร่างกายเกือบทุกคน เจ้าหน้าที่ต้องเรียกรถกู้ชีพมาช่วยปฐมพยาบาลทำแผลให้ ซึ่งจากการตรวจสอบหนังสือเดินทางมีแค่ 6 ราย เนื่องจากขณะว่ายน้ำข้ามถูกกระแสน้ำพัดหลักฐานเอกสารรวมทั้งเงินไปเกือบหมด ยกเว้นโทรศัพท์มือถือที่ยังอยู่ในสภาพใช้ได้จากการสอบสวนเบื้องต้นทราบว่า กลุ่มคนสัญชาติจีนทั้งหมดทำงานในบ่อนกาสิโนฝั่ง จ.เมียวดี ประเทศเมียนมา มี นายลีเซี่ยวหง อายุ 43 ปี เป็นหัวหน้ากลุ่ม แต่ช่วงนี้กาสิโนทุกแห่งปิด ทำให้ทุกคนตกงาน เกิดการอดอยากเพราะเงินหมดทั้งนี้ คาดถูกทางการเมียนมากดดัน เพราะชาวจีนชอบก่อความวุ่นวาย จึงพากันไปตายเอาดาบหน้า ชักชวนกันว่ายน้ำข้ามยังฝั่งไทยคาดว่าเพื่อให้ถูกจับกุม ต้องการจะให้มีการติดต่อสถานทูตจีนในประเทศไทยเข้ามาช่วยเหลือ ขณะจับกุมทุกคนอยู่ในอาการหิวโหยอย่างหนัก ทางเจ้าหน้าที่ต้องลงขันซื้อข้าวมาให้กินเพื่อประทังชีวิต รวมทั้งยังต้องซื้อรองเท้าให้ด้วยพ.ต.อ.ภูเบศ แสงอร่าม ผกก.สภ.แม่สอด กล่าวว่า ได้รับคำสั่งจากผู้บังคับบัญชาให้เข้างวดกวดขันบุคคลต่างด้าวที่จะลักลอบข้ามแม่น้ำเมยเข้ามาในพื้นที่ จึงได้ประสานกำลังจากทุกหน่วยระดมตรวจลาดตระเวนจนสามารถจับกุมชาวจีนทั้งหมดได้ ขณะนี้กำลังสอบสวนขยายผลและประสานสถานทูตจีน เพื่อดำเนินการตรวจและกักตัวโควิด-19 ก่อนการผลักดันออกนอกราชอาณาจักรต่อไป
กลุ่มคนจีนแผ่นดินใหญ่ 16 คน ส่วนใหญ่เป็นคนรุ่นหนุ่ม ว่ายข้ามแม่น้ำเมยมาจากฝั่งเมียวดี สภาพหิวโซ มีแผลตามตัว คาดบ่อนปิดไม่มีงานทำ เลยมาตายเอาดาบหน้า โดยหวังให้จนท.ไทยจับจะได้ประสานสถานทูตฯ
โควิด-19,ผลกระทบโควิด,จับคนจีน,คนจีนหนีเข้าไทย,คนจีนหนีจากพม่า,จับ16คน,ข่าวทั่วไป